safouaneb/arywiki huggingface dataset:
صبيطار بن صميم

صبيطار بن صميم هوّ سبيطار كاين ف اقليم افران، لي كان تّبنى من عهد لحماية لفرانساوية على لمغريب. تاريخ. تبنى هاد الصبيطار ف العهد ديال الحماية ف منطقة مرتفعة وسط الغابة د الكروش ف زاوية بن صميم، على رتفاع 1511 متر على لبحر، وعلى مساحة ديال 35 هكتار تقريبا. تختارت هاد لبلاصة باش يتدار فيها هاد صبيطار بفضل لهوا الطبيعي والصحي ديالها، والجودة ديال الموارد الطبيعية فيها، تبنى صبيطار بعد دراسة دراها المهندس المعماري "جاك ساج" بتعاون مع المهندس "هينري روسان". بعد ما دارو وضع الساس د الصبيطار، صبيطار موريس بونجان، من بعد بدلو ليه السمية بموجب الظهير الشريف لي مارخ ف 31 يناير 1953، لي رجعو مؤسسة عمومية سميتها المركز الاستشفائي للاطلس المتوسط. تدشن الصبيطار رسميا نهار 18 ابريل 1955 من قبل المقيم العام الفرنسي بالمغرب فرانسيس لاكوسط، والكاتب العام لادارة الحماية بيبون موريس، والكولونيل هيبرت مدير الداخلية، والسيد ليفاسور وهو مدير عيادة، ورئيس منطقة مكناس، والكولونيل كليسكا، رئيس دائرة ازرو. بمناسبة حفل التدشين تلقاو 4 ديال المداخلات من قبل كل من الدكتور جاك كاطا مدير المستشفى، والدكتور جيورج سيكولط مدير الصحة العمومية والعائلة بالمغرب، والدكتور اوجالو مدير التطهير العمومي لي جا للمغرب باش يمثل وزير الصحة العمومية لفرانساوي. والمقيم العام لفرانساوي فالمغريب، ومن اهم ما جا فهاد الخطاب: نفقات الدولة على هذا الصبيطار مبلغ تايتقدر ب 87. 854. 918 فرنك، وكان اللول من نوعو داك الوقت، ومن بين الصبيطارات الجديدة اللولة ف العالم. عام 1956 زارو الملك محمد الخامس وتفقد الصحة ديال المرضى. تبنى هاد الصبيطار على شكل حرف T، و تايضم 7 ديال طوابق، و اكثر من 400 بيت كل وحدة لاش كاتصلاح، من لبيوت د المرضى، للبيو د العمليات والجراحة والحجر الصحي، و الكوزينة وصالة د الماكلة، والقاعة د الاستقبال، ولباركينڭ و مستودع الموتى، والسينما، وسانسورات، كيف ما كان الصبيطار مجهز ب الضو و لما السخون، وتخدمات فيه اجهزة جديدة. هاد صبيطار فيه تا كنيسة و جامع ديال العبادة، و بزاف ديال المرافق الاخرى. "". بعد ما ستاقل المغرب عام 1956، تكفلات بيه وزارة الصحة المغربية، وف عام 1973 تسد ف مرة، ورجعات المباني لي حداه بحال مركز للاستجمام خاص بالموظفين ديال وزارة الصحة المغربية. تعرض الصبيطار فهاد الفترة للسرقة والتخريب ديال تجهيزاته الطبية، و ف النص ديال التمانينات، تستاغل كمعسكر للتدريب د العسكر، و من بعد رجع بناية مهجورة تروج انها مسكونة ب الجن. بررات وزارة الصحة المغربية سدان صبيطار بسبب نقصان ديال الناس لي تايموتو ب السل ف المغرب. هاد الوضع دفع بعض النشطاء ف المنطقة باش يطالبو بالحلان ديال هاد صبيطار من جديد، ولا تحويل ديالو ل ؤطيل تستافد منو الساكنة.
ميكائيل

ميكائيل ولا ميكال هو ملاك من لملائكة تدكر ف لقران و لحديث وهو مللك من لملائكة لعظام وهو موكل بشتا و نبات و عندو بلاصة عند الله
سبع إيفران

سبع ايفران هو تمثال ديال السبع دالاطلس معروف، وكاين وسط لمدينة ديال ايفران، و اشهر معلمة فلمدينة، تايتصورو معا السياح لي تايجيو للمدينة. التاريخ. على حساب المذكرات ديال المقيم العام لفرانساوي فالمغريب ليوطي، لي نحت هاد السبع هو واحد الحباس من الحرب العالمية اللولة (وقع خلاف فالجنسية ديالو واش الماني ولا طالياني)، لكن على حساب اغلب المراجع، لي نحت هاد السبع هو جون اونري مورو، وهو فرانساوي تولد فبوردو. النحت ديال هاد السبع بدا فشهر مارس عام 1930، وتسالا فالتالي ديال نهاية ابريل من نفس العام. الوصف. تنحت هاد السبع على حجرة الطول ديالها سبعة ميترو، والعرض ديالها ميترو و نص، والعلو ديالها جوج ميترو. النحات عاونوه لحباسة باش يكمل هاد السبع
عين ڤيتال

عين ڤيتال هو بارك طبيعي فيه عين ديال الماء لحلو، شاد من مدينة ايفران تا لزاوية سيدي عبد السلام ف اقليم ايفران. هاد المنتزه هو مجال كايتمارس فيه الرياضة بحال جري والكورة د الرجل، والرياضات لموسمية بحال الصيد ديال الترويت لي كاتنظمو جمعية ڤيتال الرياضية لصيد السمك والحفاظ على البيئة. كايتعتابر منتهز عين ڤيتال بلاصة مناسبة للمسارية ف الطبيعة معا العائلة والصحاب، خصوصا ف الربيع. هاد المنتهز تايجيو ليه الاف السياح من مدن مختالفة من المغريب، خاصة مدينة فاس و مكناس. تايوفر المنتزه بزاف ديال الخدمات بحال لپاركينڭ والركوب ديال العودان ؤ لحمير، والبيع ديال المنتجات التقليدية ؤ غيرها.
عين بن صميم

عين بن صميم، ولا عين ايفران، كاينة هاد العين فمنطقة لاتصال د الهضبة العالية دالكلس ديال ايفران والسهل ديال تيڭريڭرا فالاطلس المتوسط الوسطاني الهضبي، هاد العين جات على الطريق الجهوية نمرة 7202 بين الطريق الوطنية نمرة 13 و الطريق الوطنية نمرة 8. حدا العين كاين مصنع فين تايعمرو الما دالعين و تايشحنوها لسوق باش كاتباع كما معديني بسميت عين ايفران، هاد العين كاينة وسط غابة طبيعية ديال البلوط. التاريخ. عام 2002 بدات شي جهات تاطمع فلاستغلال ديال الما ديال هاد العين لي تابعة لزاوية بن صميم، بالتحديد شركة «اورو افريقيا للمياه»، و من بعد شركة «براسري» لي مسجلة فالمغريب و لي كاترجع الملكية ديالها لمجموعة «كاستل» الدولية. واجهو السكان ديال زاوية بن صميم هاد الطمع فالعين ديالهم بالاحتجاج، حيت كانو تايعتامدو عليها بزاف فالفلاحة لي هي النشاط لاقتصادي اللول فالمنطقة، لكن هذه الاحتجاجات تواجهات بالقمع، و تحكم على الناس لي حتجو بالحبس 3 شهور بلا تنفيذ و خطية. نجحات الشركة فالاخير باش تشيد مصنع ديال تعمار و الشحن ديال الما ديال العين كا ما معدني، لكن السكان واخا هكاك مزال مصرين على المطالب ديالهم، خصوصا ان هاد القضية عرفات تضامن كبير من قبل المجتمع المدني الوطني والدولي، بما فيه جمعية العقد العالمي دالما.
65

65 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 65 ف لايرا لعامة ؤ لفترة د بعد لميلاد، نمرة 65 ف لقرن 1، ؤ نمرة 6 ف لعقد ديال عوام 60. 65 كيوافق 574 ق. هـ-573 ق. هـ ف تّقويم لهيجري ؤ 1015 ف تّقويم لامازيغي ؤ 10065 ف تّقويم لهولوسيني.
1723

1723 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1723 ف لايرا لعامة ؤ لفترة د بعد لميلاد، نمرة 23 ف لقرن 18، ؤ نمرة 4 ف لعقد ديال عوام 1720. 1723 كيوافق 1135-1136 ف تّقويم لهيجري ؤ 2673 ف تّقويم لامازيغي ؤ 11723 ف تّقويم لهولوسيني.
1735

1735 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1735 ف لايرا لعامة ؤ لفترة د بعد لميلاد، نمرة 35 ف لقرن 18، ؤ نمرة 6 ف لعقد ديال عوام 1730. 1735 كيوافق 1147-1148 ف تّقويم لهيجري ؤ 2685 ف تّقويم لامازيغي ؤ 11735 ف تّقويم لهولوسيني.
1751

1751 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1751 ف لايرا لعامة ؤ لفترة د بعد لميلاد، نمرة 51 ف لقرن 18، ؤ نمرة 2 ف لعقد ديال عوام 1750. 1751 كيوافق 1164-1165 ف تّقويم لهيجري ؤ 2701 ف تّقويم لامازيغي ؤ 11751 ف تّقويم لهولوسيني.
1767

1767 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1767 ف لايرا لعامة ؤ لفترة د بعد لميلاد، نمرة 67 ف لقرن 18، ؤ نمرة 8 ف لعقد ديال عوام 1760. 1767 كيوافق 1180-1181 ف تّقويم لهيجري ؤ 2717 ف تّقويم لامازيغي ؤ 11767 ف تّقويم لهولوسيني.
1851

1851 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1851 ف لايرا لعامة ؤ لفترة د بعد لميلاد، نمرة 51 ف لقرن 19، ؤ نمرة 2 ف لعقد ديال عوام 1850. 1851 كيوافق 1267-1268 ف تّقويم لهيجري ؤ 2801 ف تّقويم لامازيغي ؤ 11851 ف تّقويم لهولوسيني.
1855

1855 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1855 ف لايرا لعامة ؤ لفترة د بعد لميلاد، نمرة 55 ف لقرن 19، ؤ نمرة 6 ف لعقد ديال عوام 1850. 1855 كيوافق 1271-1272 ف تّقويم لهيجري ؤ 2805 ف تّقويم لامازيغي ؤ 11855 ف تّقويم لهولوسيني.
پارك إيفران الوطني

پارك ايفران الوطني هو پارك طبيعي تاسس عام 2004، فاقليم افران، و الادارة ديالو كاينة فازرو. هاد لپارك فيه بزاف ديال الضايات والمناطق الرطبة، و معروف بالتنوع لبيولوجي ديالو، تايعيش فيه لغزال دالاطلس، و فيه وحدين من اهم الغابات دالارز دالاطلس فالمغريب.
مطار إيفران

مطار ايفران هو مطار ترفيهي، كاين ف جماعة بن صميم قريب من مدينة ايفران المغربية، هاد المطار فيه 2 ماقف ديال طيارات من نوع B737/8، و تايهز تا ل 6 ديال الطيارات من نوع ڭولف ستريم، عندو مدرج ديال لهبوط طول ديالو 2100 ميترو، و العرض ديالو 45 ميترو، و مجهز بنظام الملاحة الجويةNDB.
كومپليكس ؤ ڭولف ميشليفن

كومپليكس ؤ ڭولف ميشليفن هو كومپليكس سياحي، و تيران ڭولف ديال 5 دالنجمات، هاد كومپليكس كاين فالجبل ف جماعة بن صميم، اقليم افران، حدا مدينة افران. مدهز بڭاع مسايل النشاط و كيوفر شلّا خدمات سياحية خرة.
مخيم بن صميم

مخيم بن صميم مخيم ترفيهي تابع تابع ل وزارة الشباب والثقافة والتواصل المغربية، تايدوزو فيه الدراري الصغار العطلة دالصيف، جا وسط غابة ديال البلوط حدا عين بن صميم و فيه پيسين.
سد ميشليفن

سد ميشليفن هو سد تبنى على واد بن صميم تايجمع الما ديال عين بن صميم فواحد لبلاصة سميتها "تالات لجماعت". تبنى هاد السد باش يسقيو منو ڭولف ميشليفن، و باش يعوضو الفلاحين ديال زاوية بن صميم على الما ديال عين بن صميم لي تحيدات ليهم. من المفترض يسقي هاد السد 3000 هكتار من الاراضي ديال الفلاحة الصغار. لعمورية ديالو كاتوصل ل 1، 5 مليون متر مكعب.
ضاية أڭلمام أزڭزا

ضاية اڭلمام ازڭزا ولا اڭلمام ازيزا (بالامازيغية: ⴰⴳⵍⵎⴰⵎ ⴰⵣⴳⵣⴰ) هي ضاية طبيعية مساحتها 40 هكتار والعمق ديالها 25 م، كاينة فالجماعة القروية ديال اڭلمام ازڭزا على ارتفاع 1500 م على البحر. سمية الجماعة مشتقة من سمية الضاية، وهي سمية امازيغية تاتعني الضاية الخضرا. الضاية تابعة لاقليم خنيفرة فجهة بني ملال خنيفرة فالمغريب، بعيدة على مدينة خنيفرا ب 30 كيلومتر فالاطلس المتوسط الغربي. هاد الضاية مشهورة بالسياح لي تايزوروها فالصيف.
أولطراس

اولطراس هوما مجموعة ديال ناس لي كيشجعو فرقة ديالهم ولكن عندهم طقوس خاصة بهم كتخليهم مختالفين على الجمهور لعادي. هاد لبلان بدا ف لبرازيل ف 1940 و غيوصل ل لمغريب ف 2005. لؤلتراس تسببو ف بزاف د لحالات د الشغب ف كورة، وخا ف لعادة، عكس شي ݣروپات د لهوليݣان، لهدف ديالهوم ماكيكونش لمدابزة معا لؤلتراس د لفراقي لخرين. كاينين جماعات د لؤلتراس لي كانو عندهوم توجهات سياسية متطرفة بحال النازية الجديدة، و بشكل عام ليمن لمتطرف بحال ف النݣليز، ؤلا تا ليسر لمتطرف. ف لعقود اللخرة، التقافة د لؤلتراس ولات كاتميل ل معارضة الطوندونس د لبيع و الشرا ف كورة.
جامع النور

جامع النور هو جامع كاين ف مدينة ازرو، اقليم افران، فجيهة فاس مكناس، و اكبر بناية دينية فالاطلس المتوسط، بناه الملك الحسن الثاني فشتنبر 1987، و صلى فيه الملك محمد السادس الجمعة نهار 03 شهر 09 عام 2004. الوصف. جامع النور تبنى على مساحة مساحة 5700 متر مربع، و تايهز تا ل 5000 مصلي. مسجد النور فيه جوج طبقات، السفلية للرجال، والطبقة اللولة للعيالات، كيف ما فيه نافورة و بلاصة ديال لوضو، و بلاصة مكشوفة للصلا يلا دعات الضرورة. الميزانية ديال لبني ديال هاد الجامع وصلات ل10 د لمليار سنتيم، و 150 مليون باش يفرشوه. التاريخ. جامع النور بناه الملك الحسن الثاني فشتنبر 1987، لكن لبني ديالو تعطل بزاف، و ماتدارش تال دجنبر 2000 من عند الملك محمد السادس، لي صلى فيه الجمعة فشتنبر 2004.
1444 هـ

1444ھـ هوّ عام ف التقويم لهجري كيمتد على عوام 2022 و 2023 ف التقويم لميلادي. 1 محرم 1444 ھـ كيقابل نهار 30 يوليوز 2022.
سيلڤيو بيرلوسكوني

سيلڤيو بيرلوسكوني (9 شتنبر 1936 - 12 يونيو 2023) راجل د لميديا و سياسي طالياني، لي شد منصب ديال رئيس لوزارا ف الطاليان ف 4 د لحوكومات على تلاتة د لفترات، من 1994 تال 1995، من 2001 تال 2006، و من 2008 تال 2011. و كان عضو ف لبرلمان الطالياني مابين 1994 و 2013، و عضو ف مجلس الشيوخ د الجمهورية على جوج فترات، وحدة مابين مارس و نونبر 2013، و التانية من 2022 تال لوفاة ديالو. كان عضو ف لبرلمان لؤروپي مابين 2019 و 2022، بعد ولاية فايتة ف نفس لمنصب دوّزها مابين 1999 و 2001. ب تروة كاتقدر ب 6. 8 مليار دولار ميريكاني، بيرلوسكوني كان تالت اكتر واحد مرفّح ف الطاليان ف لوقت فاش مات. ف 14 يونيو 2023، تدارت ليه ڭنازة رسمية ف مسقط راسو ف مدينة ميلانو.
خليل لهاشمي لإدريسي

خليل لهاشمي لادريسي (مزيود ف 14 غشت 1956 - توفّى ف 8 ابريل 2023)، هو اعلامي و كاتب مغريبي. كان شاد منصب ديال مدير عام د وكالة لمغرب لعربي د لانباء. حياتو. لهاشمي لادريسي تّزاد ف الدارلبيضا، و خدا دوكتورا من معهد الجغرافيا التابع ل جامعة پاري 1 پانتيون الصوربون. بدا لكاريير ديالو لاعلامية ف فرانسا ف محطات ديال الراديو. ملي رجع ل لمغريب، خدم كاتب ديال عمود ف جورنال، و صحافي و رئيس تحرير ف جورمال ماروك ابضو انطيرناصيونال. ف عام 2000، اسس جورنال يومي ؤجوردوي لو ماروك لي كيتّنشر ب لفرانساوية. ف 2007، ولّى رئيس ديال لجايزة لوطنية لكبيرة د الصحافة. ف 2008، تّنتاخب رئيس د لفيديرالية لمغريبية ديال الناشرين د الجورنالات، و ف 2011 تعاود لانتخاب ديالو ل ولاية خرة. ف نفس لعام عيّنو لماليك محمد السادس مدير عام ديال وكالة المغرب العربي للانباء. لهاشمي لادريسي توفّى ف الرباط بعد صراع معا لمرض.
أبراهام الصباغ

ابراهام "البير" الصباغ (مزيود ف يونيو 1943 ف فاس، توفّى ف 27 فبراير 2023 ف نفس لمدينة) كان راجل دين يهودي مغريبي و لحاخام ديال مدينة فاس. وخا هاجرو ولادو الربعة كاملين ل اسرائيل و فرانسا، ابراهام الصباغ بقى متشبت ب لمغريب و ب مدينة فاس ب لخصوص. حياتو. الصباغ تزاد ف النواول ف فاس و عاش فيها اغلب حياتو. بّاه يهودا الصباغ لي كان حجّام و مّو استير "ستيرة" اصراف تاهوما كانو تزادو ف فاس، ولاكين عائلة بّاه اصلها من وزان، و عائلة مّو اصلها صحراوي من الريصاني. بدا الصباغ قرايتو ف صغرو ف "اما بانيم" (مسيد يهودي) لي دازو منها جميع ليهود د فاس، و موراها ف لمدارسة ديال لاتحاد لاسرائيلي لعالمي ف فاس. على 13 عام، مشى يقرا ف لمدراسة الدينية التوراتية (يشيڤا) ف طانجا. ملي تسدات لمدراسة، مشى ل كازا باش يخدم استاد. بعد عام رجع ل فاس باش يخدم استاد و عدول و موتق د ليهود، بحال ف توتيق لوراق د الجواج، و الطلاق، و لوصيات، و لوراق د لمعاملات د لبيع و الشرا و لاعمال لمدنية، كيما معمول بيه ف لمغريب. تتلمد على يد اكبر لعولاما د الدين ليهود ف فاس، و كان لوحيد لي بقى ف لمدينة لي كان عندو ترخيص ب الدبح الشرعي (شحيطاه) على حساب الشريعة ليهودية. كان عندو المام كبير ب التاريخ د ليهود ف فاس، و كانو ليهود لي باقيين ف لمدينة كيستاشروه ف بزاف د ليمور الصغار منهوم و لكبار. وخا كان مقرر باش يتّدفن ف الروضة د لملاح د فاس، لعائلة ديالو لي كانت هاجرات ل اسرائيل قررو باش يدفنوه حداهوم تماك.
أحمد جواد

احمد جواد (مزيود ف ولاد حسين ف 9 اكتوبر 1961، توفّى ف 2 ابريل 2023 ف الرباط) كان مومتيل و كاتب مسراحي مغريبي. ف 27 مارس 2023، شعل ف راسو لعافية قدام لمبنى ديال وزارة التقافة، باش يحتج على ما عتابرو تهميش ليه و ل لاعمال ديالو، و كان ديجا كيهدد باش يحرق راسو ل نفس لاسباب من 2013. احمد جواد مجوج ب لفنانة علية جبور، و عندهوم جوج ولاد. حياتو. احمد جواد تّولد ف جماعة ولاد حسين لي تابعة ل اقليم الجديدة، و كان عندو 4 د لخوت و 4 د لخواتات. بّاه كان خيّاط و فلاح. كبر مابين الجديدة و الدوار ديالهوم لي كان بعيد ب 20 كيلوميطر على لمدينة. على 14 عام خرج من لقراية، ملي كان ف لعام التاني د لكوليج، باش يلتاحق ب دار الشباب ف الجديدة. ف لخزانة د لكتوبا ديالها تعرّف على لمسرح على طريق لكتابات ديال موليير، شيكسپير و لكاتب السوري سعد الله ونوس. بدا احمد جواد لكاريير ديالو ف مسرح لهواة، و كان موضّاف ف مسرح محمد لخامس. شارك ف بزاف د لمسراحيات كا مومتيل، من تاليف كتّاب بحال احمد الطيب لعلج و يوسف فاضل. داز من بعد ل لكتابة و الّف مسراحيات لي دازو ف عروض ف بلقصيري و سلا.
فيليپي پوزو دي بورڭو

فيليپي پوزو دي بورݣو (مزيود ف 14 فبراير 1951 ف تونس لعاصمة - توفّى ف 1 يونيو 2023 ف مراكش) كان بيزنيسمان فرانساوي قرشيقي. كان مدير ديال شركة پوميري د الشومپان، و مول ؤطيل خاص "Hôtel particulier" ف پاري. كان لولد التاني ف فاميلة ارسطقراطية لي كاترجع ل لقرن 16. تخصص ف الصناعة د الشومپان بعدما سالا قرايتو. طرات ليه كسيدة ف 1993 ردّاتو مشلل، و بسباب هادشي كان دار محاولة فاشلة د لانتحار. ف يوليوز 2012، خدا وسام ديال جوقة الشاراف لفرانساوي. صداقتو لقوية معا لمساعد الجزايري ديالو كانت مصدر الهام ديال وتائقي ب عنوان "ف لموت ف لحياة" "A la vie، à la mort" خرج ف 2003، و مجموعة د لافلام منها ليزانتوشابل "Les Intouchables" ف 2011، لفيلم لهندي ؤپيري Oopiri و الصبليوني انسيپارابليس "Inseparables" ف 2016، و لفيلم لميريكاني ذ اپسايد ف 2017. جميع هاد لافلام تبازاو على السيرة الداتية ديالو لي كتبها ف 2001 ب عنوان "الريح التانية" "Le second souffle".
محمد المعتصم

محمد المعتصم (مزيود ف 1956 ف سطات - توفّى ف 5 يونيو 2023 ف الرباط)، كان استاد جامعي و سياسي مغريبي، لي كان شاد لمنصب ديال مستشار د لماليك محمد السادس. و كانو عندو قبل مناصب حوكومية. حياتو. محمد المعتصم دوّز قرايتو لاساسية و التانوية ف سطات، و ف عام 1977، خدا ليصونص ف لعولوم السياسية من كلية الحقوق ف الرباط، و خدا شهادة ديال الدراسات لعليا من نفس الكلية ف لعولوم السياسية و لعلاقات الدولية. و ف عام 1983، خدا ديپلوم ديال الدراسات لعليا من كلية لقانون ف الدارلبيضا، و ناقش التيز ديال الدوكتورا د الدولة ف لعولوم سياسية ف عام 1988 على التطور التقليدي د القانون الدستوري لمغريبي. المعتصم كان تعيّن وزير منتادب ل رئيس لوزارا مكلّف ب لعلاقات معا لبرلمان ف جوج حوكومات، هوما حوكومة لعمراني ف 11 نونبر 1993، و حوكومة لفيلالي ف 7 يونيو 1994. ف 25 فبراير 1995، تعيّن مكلّف ب مهام ف لمحكامة لملكية. و ربع سنين موراها ولّا مستشار د لماليك. المعتصم كان عضو ف لمجلس الدستوري مابين 1999 و 2002، و لمجلس لوطني د حقوق لانسان بين 2007 و 2011.
سعاد شوقي

السعدية نصيح لمعروفة ب سعاد شوقي (مزيودة ف 1945 ف درب السلطان، توفات ف 15 يونيو 2023) هيّ موسيقية مغريبية كانت كاتلعب لقانون، و كانت اول مغريبية معروفة بلي عزفات هاد لالة. هيّ و راجلها سليمان شوقي ضارو ف لمدون ف لمغريب و بزاف د لبلدان باش يديرو عروض موسيقية ب لقانون و لعود.
حمد بوكوس

حمد بوكوس (ب لامازيغية: Ḥmad Bukus، تيفيناغ: ⵃⵎⴰⴷ ⴱⵓⴽⵓⵙ)، مزيود ف 15 اكتوبر 1946، هو لانڭويست و صوسيولوجي مغريبي امازيغي. هوّ دابا رئيس ديال لمعهد لملكي د التقافة لامازيغية. حياتو. تزاد حمد بوكوس ف لخصاص، ف نواحي تيزنيت. دوّز التعليم لابتدائي ديالو ف اڭادير، و نجا من الزلزال لي كان ضربها ف 1960. مشى موراها ل تارودانت و مراكش باش يدير لكوليج و الليسي. من بعد، تانسطالا ف الرباط باش يدير دراستو الجامعية، ف جامعة محمد لخامس. خدا ديپلوم ف لاداب و التاريخ و لپيداڭوجيا، و خدم شي عيمان استاد د لفرانساوية ف لكوليج. ف 1967، شارك معا موناضيلين امازيغ خرين، بحال براهيم اخياط و علي صدقي ازايكو ف تاسيس اول جمعية لي مهتمة ب التقافة لامازيغية بشكل حصري، لي هيّ الجمعية لمغريبية د لبحت و التبادل التقافي AMREC. دوّز ربع سنين ف پاري، وجّد فيها تيز تحت اشراف جيرمين تيليون Germaine Tillion. و كان اول امازيغي كيسوتني على اللوغة لام ديالو. ف 1974، شد منصب ديال استاد جامعي ف كلية لاداب و لعولوم لانسانية ف الرباط، و قرّا لامازيغية ف لمعهد لعالي ديال لاركيولوجيا و الترات. ف نفس لوقت، كان كيوجّد الدوكتورا ديالو ف اللانڭويستيك، لي سوتناها ف جامعة پاري 7 ف 1987 تحت اشراف جان كلود شوڤاليي. ف 2002، ساهم ف تاسيس لمعهد لملكي د التقافة لامازيغية، و بعدما تقاعد محمد شفيق من الرياسة د لمعهد، خدا بلاصتو حمد بوكوس. ف خلال لكاريير ديالو، حمد بوكوس شرف على تاطير اجيال ديال لباحتين ف الدراسات لامازيغية، و عندو مؤلفات لي ولّات مرجع ف هاد لمجال. [تيز ديال الدوكتورا: لانڭويستيك: پاري 5: 1974]، تحت التوجيه ديال جيرمين تيليون [الدوكتورا د الدولة: لانڭويستيك: پاري 8: 1987]، تحت اشراف جان كلود شوڤاليي
تبجيغة ديال لغطاسة تايتن

ف 18 يونيو 2023، واحد لغطاسة "submersible" سميتها تايتن "Titan"، تبجغات ف شمال لمحيط لاطلسي، و هيّ نازلة ل عند لبقايا ديال لباطو تايتانيك لي كان غرق ف 1912. هاد لغطاسة كانت مملوكة و مسيّرة من عند الشركة د السياحة لميريكانية ؤشن ڭييت "OceanGate"، و كانو راكبين فيها 5 د الناس هوما سطوكطون راش، الرئيس التنفيدي ديال ؤشن ڭييت، پول هينري نارجولي، موستكشيف فرانساوي ديال لاعماق د لبحر، و خبير ديال تايتانيك، هاميش هاردينڭ، ملايري و بيزنيسمان بريطاني، و داوود شاهزادة، ملايري و بيزنيسمان پاكيستاني بريطاني، معا ولدو سليمان. التواصل معا لغطاسة تّقطع ساعة و 45 دقيقة مورما نزلات، و السلطات تعلمو ملي مارجعاتش ل السطح ف لموعد ديالها داك النهار. ف 4 يام لي موراها تبيّن بلي لغطاسة تبجغات بسباب ضغط لما، شي لي ادى ل وفاة جميع الركاب ديالها فيساع. بزاف ديال لحرايفيا قبل مايطرا هادشي كانو ڭالو بلي الشركة ماخداتش حتياطات كافية د السلامة، ولاكين الرئيس ديال ؤشن ڭييت سطوكطون راش كان جاوبهوم بلي كپروطوكولات ديال السلامة ب الزايد كيحدّو من لابداع.
تيطانيك

ر. م. س تايتانيك ؤلا تيطانيك (ب النڭليزية RMS Titanic) هو واحد لباطو بريطاني مشهور لي ف الرحلة اللولانية ديالو كان زدح معا جبل د التلج ف شمال لمحيط لاطلسي و غرق ف 15 ابريل 1912، و ماتو اغلب الركاب ديالو. الرحلة كانت من ساوثامپتون ف النڭليز تال نيويورك ف لميريكان، و من بين 2224 ديال الركاب لي كانو فيه، كتر من 1500 واحد ماتو، شي لي كيخليه اميت غرقة مدنية ديال باطو واحد، و اميت غرقة ديال باطو بشكل عام تال داك الزمان. هاد لكارتة جلبات لانضار ديال لعالم، و لهمات بزاف د لاعمال لفنية و السينيمائية، منها لفيلم لميريكاني لمشهور تايتانيك، لي كانو متّلو فيه لمومتيلين لمشهورين ليوناردو دي كاپريو و كييت وينسليت.
لقتيلة د نايل مرزوق

ف 27 يونيو 2023، لبوليس لفرانساوي قتلو نايل مرزوق فاش تيراو عليه ب لقرطاس. نايل مرزوق كان دري فرانساوي عمرو 17 عام، من اصول مغريبية و جزايرية، و لحادتة طرات ف نونطير، لي جات ف الضواحي د پاري، ف فرانسا. التقرير اللولاني ديال لبوليس تناقض معا شنو بان ف ڤيديو ديال لحادتة لي تحطات ف انتيرنيت، و هادشي شعل مضاهرات كبيرة و عنيفة. الرموز ديال الدولة بحال لادارات، لمدارس، لكوميساريات، و مباني خرين تعرّضو ل لهجوم و التخريب. لوزارة د الداخلية لفرانساوية ڭالت بلي كتر من 5000 د لمراكب (طونوبيلات، طوبيسات… ) و 10000 طاروات د الزبل تشعلو فيهوم لعافية، و كتر من 1000 مبنى تعرّض ل لحريق ؤلا التدمير ؤلا الشفرة. 250 كوميسارية د لبوليس و الجادارمية تعرّضو ل هجوم، و كتر من 700 بوليسي تجرحو. هاد لحادتة ولّات جزء من حوار عمومي شامل ف فرانسا على لعنف د لبوليس و لهجرة، و الرئيس لفرانساوي امانويل ماكرون ندد ب هادشي لي طرا و عتابر بلي "ماعندو تا تبرير".
پلاج تاوسارت

پلاج تاوسارت هيّ واحد لپلاج جات ف جماعة الرواضي، قريبة من دوار تاوسارت، و تابعة ل لمنتزه لوطني د لحسيمة، و مابعيداش بزاف على مدينة لحسيمة. هاد لپلاج كاتستقطب بزاف د الزوار ف الربيع و الصيف.
دولحجة

دولحجة هوّ الشهر نمرة طناش ف لعام لقمري ديال التقويم لهجري، و كيتّعتابر من الشهورا لحرام، يعني لي ممنوع فيهوم على لمسلمين باش يتحاربو فيهوم. على حساب الترات لاسلامي، تسمى دولحجة ب هاد السمية ف لعهد ديال كيلاب بن بار، الجد لخامس د الرسول محمد، حيت الناس كانو كيحجو ف هاد الشهر ل لكعبة ف مكة. ف النهار التاسع ديال دولحجة كيكون يوم عرفة، و النهار لعاشر فيه كيكون لعيد لكبير. دولحجة كان معروف عند لعرب ف لقديم ب سميات خرين، بحال "موسبال" (مُسْبَل)، "ناعاس" (نَعَس) و "بوراك" (بُرَك).
شركة ويكيميديا

شركة ويكيميديا ؤلا ويكيميديا انترپرايز (ب النڭليزية Wikimedia Enterprise) هيّ واحد لپرودوي تجاري ديال مؤسسة ويكيميديا، لي كيسمح ب توفير الداطا ديال مشاريع ويكيميديا، بما فيها ويكيپيديا، بشكل ساهل و ب كميات هايلة، و ب فورمات مختالفين. تّعلن على هاد لپرودوي لمرة اللولة ف مارس 2021. و خرج رسمياً ف 26 اكتوبر 2021. حالياً عندو غير جوج د لكليان هوما ڭووڭل و لارشيڤ د انتيرنيت، وخا هاد اللخراني ماكيخلصش. لمؤسسة د ويكيميديا اكدات بلي وخا هاد لپرودوي تجاري و تابع ل لمؤسسة، جميع لمشاريع ديالها، بحال ويكيپيديا، ويكيداطا و ويقاموس، غادي يبقاو ديما مفتوحين فابور ل لقاريين و لكتاتبيا لمتطوعين.
بدر غازي

بدر غازي (مزيود ف 2 ماي 1984) شيف و طباخ مغريبي و مؤثر على سوشيال ميديا. لكاريير. تزاد ف مدينة لمحمدية مستاقر دابا ف مدينة الدار البيضا. كبر ف عائلة عندها شغف و حب كبير ل لكوزينة لمغريبية و داكشي علاش كان كيبغيها من فاش كان صغير. درس بدر فنون الطبخ و خدم ف بزاف د الريسطوات باش يطور لمهارات ديالو. ف عام 2018، شارك ف برنامج طبخ دولي مشهور ماستر شيف المغرب و كان من بين ابرز لمنافسين على لقب Master Chef maroc. هاد التجربة قلبات حياتو ساس على راس. دابا كيتعتابر واحد من افضل الطباخين ف لكوزينة لمغريبية. شيف بدر دابا سفير ديال لكوزينة لمغريبية التقليدية ف منصة ل تعليم الطبخ العالمي «the chef &amp؛ the dish». كيقدم شيف بدر برنامج ديال تعليم الطبخ لمغريبي على اصولو عبر هاد لمنصة.
عبد الكبير مرشان

لمعلّم عبد الكبير مرشان (تولد ف 1951 ف مراكش) هو مغني ݣناوي مغريبي، من لݣناويين لمعروفين اللي تيشاركو كل عام ف لمهرجان ديال الصويرة و ف بزاف د لمهرجانات ف لعالم. حياتو. تولد عبد الكبير مرشان ف مراكش ف 1951، و كانت ولادتو معجزة، حيت مّو كانت حملات 11 لمرّة من قبل، و ديما كان كيطيحليها لولد. ربّاتو مبعد واحد لمرا سمرا اللي كانت تاتديه بزاف لليالي د ݣناوا ف مراكش، و تمّا فين تعلم ديك لموسيقا و ولاّ مجهد فيها.
لإقصائيات د كاس لعالم 2026 (إفريقيا)

لاقصائيات د كاس لعالم 2026 ف افريقيا هوما لمجموع د لماتشات لاقصائية لي غادي يلعبو بيناتهوم لمنتخبات لوطنية د كورة د افريقيا باش يتاهلو ل كاس لعالم 2026 لي غادي تكون ف لميريكان، كانادا و لمكسيك. افريقيا عندها 9 د لبلايص ديال التاهل نيشان و بلاصة مقاسماها معا اسيا. لفورما. حيت كاينين 9 د لبلايص ل افريقيا بلاصت 5 لي كانو قبل، لمكتب التنفيدي ديال لكاف علن على فورما جديد د لاقصائيات ف 19 ماي 2023. لمنتخبات تقسّمو ب لقورعة ل 9 د لݣروپات ب 6 د لفراقي ل كلا وحدة. الرابحة ف كلا ݣروپ غادي تاهل نيشان ل كاس لعالم. احسن ربعة د لفراقي لي جاو التانيين، غادي يلعبو بيناتهوم باش تاهل وحدة فيهوم ل ماتش حاسم ضد فرقة من اسيا، و الرابحة ف داك لماتش غادي تاهل ديك الساع ل كاس لعالم. لعزلة. لعزلة تدارت ف 13 يوليوز 2023 معا 3 د لعشية ب التوقيت لعالمي، ف ابيدجان، لكوط ديڤوار. جميع لفراقي ال54 لاعضاء ف لكاف مشاركين ف لاقصائيات. الزلافات د لعزلة تّعلن عليهوم ف 30 يونيو من نفس لعام على حساب لكلاصمة د لفيفا. الدور التاني. احسن ربعة د لمنتخبات لي جاو التانيين ف لڭروپات د الدور اللول، لي هوما لكاميرون، لكونڭو الديموقراطية، لڭابون، و نيجيريا، دازو للدور التاني باش يحددو منتخب واحد لي غادي يتاهل للاقصائيات بين لقارات. لملاقيات تدارو على حساب لكلاصمة د فيفا د 17 اكتوبر 2025، بحيت لمنتخب مولا احسن كلاصمة كايتلاقى معا الرابع، و التاني كايتلاقى معا التالت. ف لمجموع غادي يتلعبو 3 د لماتشات، كاملين ف لمغريب.
لمنتخب لوطني السينيڭالي د لكورة

لمنتخب لوطني السينيڭالي د لكورة هوّ لفرقة لي كاتمتّل سينيڭال بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف. السينيڭال دّات كاس افريقيا مرة وحدة ف 2021. و هيّ من بين منتخبات قلال ف لعالم لي ماعمّرهم خسرو قدام لبريزيل، حيت ربحوهم مرة و تعادلو مرة ف ماتشات اميكال.
لمنتخب لوطني التونسي د لكورة

لمنتخب لوطني التونسي د لكورة هوّ لفرقة لي كاتمتّل تونس بشكل رسمي ف لبوطولات لعالمية د لكورة د رّجال، ؤ هوّا عضو ف لفيفا، ؤ لكاف.